strabo.geographica 16.1.5
̔η δὲ Βαβυλὼν καὶ αὐτὴ μέν ἐστιν ἐν πεδίῳ , τὸν δὲ κύκλον ἔχει τοῦ τείχους τριακοσίων ἑξήκοντα πέντε σταδίων , πάχος δὲ τοῦ τείχους ποδῶν δύο καὶ τριάκοντα , ὕψος δὲ τῶν μὲν μεσοπυργίων πήχεις πεντήκοντα τῶν δὲ πύργων ἑξήκοντα , ἡ δὲ πάροδος τοῖς ἐπὶ τοῦ τείχους ὥστε τέθριππα ἐναντιοδρομεῖν ἀλλήλοις ῥᾳδίως · διόπερ τῶν ἑπτὰ θεαμάτων λέγεται καὶ τοῦτο καὶ ὁ κρεμαστὸς κῆπος ἔχων ἐν τετραγώνῳ σχήματι ἑκάστην πλευρὰν τεττάρων πλέθρων · συνέχεται δὲ ψαλιδώμασι καμαρωτοῖς ἐπὶ πεττῶν ἱδρυμένοις κυβοειδῶν ἄλλοις ἐπʼ ἄλλοις · οἱ δὲ πεττοὶ κοῖλοι πλήρεις γῆς ὥστε δέξασθαι φυτὰ δένδρων τῶν μεγίστων , ἐξ ὀπτῆς πλίνθου καὶ ἀσφάλτου κατεσκευασμένοι καὶ αὐτοὶ καὶ αἱ ψαλίδες καὶ τὰ καμαρώματα . ἡ δʼ ἀνωτάτω στέγη προσβάσεις κλιμακωτὰς ἔχει , παρακειμένους δʼ αὐταῖς καὶ κοχλίας διʼ ὧν τὸ ὕδωρ ἀνῆγον εἰς τὸν κῆπον ἀπὸ τοῦ Εὐφράτου συνεχῶς οἱ πρὸς τοῦτο τεταγμένοι . ὁ γὰρ ποταμὸς διὰ μέσης ῥεῖ τῆς πόλεως σταδιαῖος τὸ πλάτος , ἐπὶ δὲ τῷ ποταμῷ ὁ κῆπος . ἔστι δὲ καὶ ὁ τοῦ Βήλου τάφος αὐτόθι , νῦν μὲν κατεσκαμμένος , Ξέρξης δʼ αὐτὸν κατέσπασεν , ὥς φασιν · ἦν δὲ πυραμὶς τετράγωνος ἐξ ὀπτῆς πλίνθου καὶ αὐτὴ σταδιαία τὸ ὕψος , σταδιαία δὲ καὶ ἑκάστη τῶν πλευρῶν · ἣν Ἀλέξανδρος ἐβούλετο ἀνασκευάσαι , πολὺ δʼ ἦν ἔργον καὶ πολλοῦ χρόνου ( αὐτὴ γὰρ ἡ χοῦς εἰς ἀνακάθαρσιν μυρίοις ἀνδράσι δυεῖν μηνῶν ἔργον ἦν ) , ὥστʼ οὐκ ἔφθη τὸ ἐγχειρηθὲν ἐπιτελέσαι · παραχρῆμα γὰρ ἡ νόσος καὶ ἡ τελευτὴ συνέπεσε τῷ βασιλεῖ , τῶν δʼ ὕστερον οὐδεὶς ἐφρόντισεν . ἀλλὰ καὶ τὰ λοιπὰ ὠλιγωρήθη καὶ κατήρειψαν τῆς πόλεως τὰ μὲν οἱ Πέρσαι τὰ δʼ ὁ χρόνος καὶ ἡ τῶν Μακεδόνων ὀλιγωρία περὶ τὰ τοιαῦτα , καὶ μάλιστα ἐπειδὴ τὴν Σελεύκειαν ἐπὶ τῷ Τίγρει πλησίον τῆς Βαβυλῶνος ἐν τριακοσίοις που σταδίοις ἐτείχισε Σέλευκος ὁ Νικάτωρ . καὶ γὰρ ἐκεῖνος καὶ οἱ μετʼ αὐτὸν ἅπαντες περὶ ταύτην ἐσπούδασαν τὴν πόλιν καὶ τὸ βασίλειον ἐνταῦθα μετήνεγκαν · καὶ δὴ καὶ νῦν ἡ μὲν γέγονε Βαβυλῶνος μείζων ἡ δʼ ἔρημος ἡ πολλή , ὥστʼ ἐπʼ αὐτῆς μὴ ἂν ὀκνῆσαί τινα εἰπεῖν ὅπερ ἔφη τις τῶν κωμικῶν ἐπὶ τῶν Μαγαλοπολιτῶν τῶν ἐν Ἀρκαδίᾳ ἐρημία μεγάλη ʼστὶν ἡ Μεγάλη πόλις . διὰ δὲ τὴν τῆς ὕλης σπάνιν ἐκ φοινικίνων ξύλων αἱ οἰκοδομαὶ συντελοῦνται καὶ δοκοῖς καὶ στύλοις · περὶ δὲ τοὺς στύλους στρέφοντες ἐκ τῆς καλάμης σχοινία περιτιθέασιν , εἶτʼ ἐπαλείφοντες χρώμασι καταγράφουσι , τὰς δὲ θύρας ἀσφάλτῳ · ὑψηλαὶ δὲ καὶ αὗται καὶ οἱ οἶκοι καμαρωτοὶ πάντες διὰ τὴν ἀξυλίαν · ψιλὴ γὰρ ἡ χώρα καὶ θαμνώδης ἡ πολλὴ πλὴν φοίνικος · οὗτος δὲ πλεῖστος ἐν τῇ Βαβυλωνίᾳ , πολὺς δὲ καὶ ἐν Σούσοις καὶ ἐν τῇ παραλίᾳ Περσίδι καὶ ἐν τῇ Καρμανίᾳ . κεράμῳ δʼ οὐ χρῶνται · οὐδὲ γὰρ κατομβροῦνται . παραπλήσια δὲ καὶ τὰ ἐν Σούσοις καὶ τῇ Σιτακηνῇ .
Lemmas: ὁ δέ Βαβυλών καί αὐτός μέν εἰμί ἐν πεδίον , ὁ δέ κύκλος ἔχω ὁ τεῖχος τριακόσιοι ἑξήκοντα πέντε στάδιον , πάχος δέ ὁ τεῖχος πούς δύο καί τριάκοντα , ὕψος δέ ὁ μέν μεσοπύργιον πῆχυς πεντήκοντα ὁ δέ πύργος ἑξήκοντα , ὁ δέ πάροδος ὁ ἐπί ὁ τεῖχος ὥστε τέθριππος ἐναντιοδρομέω ἀλλήλων ῥᾴδιος · διόπερ ὁ ἑπτά θέαμα λέγω καί οὗτος καί ὁ κρεμαστός κῆπος ἔχω ἐν τετράγωνος σχῆμα ἕκαστος πλευρά τέσσαρες πλέθρον · συνέχω δέ ψαλίδωμα καμαρωτός ἐπί πεσσός ἱδρύω κυβοειδής ἄλλος ἐπί ἄλλος · ὁ δέ πεσσός κοῖλος πλήρης γῆ ὥστε δέχομαι φυτόν δένδρον ὁ μέγας , ἐκ ὀπτός πλίνθος καί ἄσφαλτος κατασκευάζω καί αὐτός καί ὁ ψαλίς καί ὁ καμάρωμα . ὁ δέ ἄνω στέγη πρόσβασις κλιμακωτός ἔχω , παράκειμαι δέ αὐτός καί κοχλίας διά ὅς ὁ ὕδωρ ἀνάγω εἰς ὁ κῆπος ἀπό ὁ Εὐφράτης συνεχής ὁ πρός οὗτος τάσσω . ὁ γάρ ποταμός διά μέσος ῥέω ὁ πόλις σταδιαῖος ὁ πλάτος , ἐπί δέ ὁ ποταμός ὁ κῆπος . εἰμί δέ καί ὁ ὁ Βῆλος τάφος αὐτόθι , νῦν μέν κατασκάπτω , Ξέρξης δέ αὐτός κατασπάω , ὡς φημί · εἰμί δέ πυραμίς τετράγωνος ἐκ ὀπτός πλίνθος καί αὐτός σταδιαῖος ὁ ὕψος , σταδιαῖος δέ καί ἕκαστος ὁ πλευρά · ὅς Ἀλέξανδρος βούλομαι ἀνασκευάζω , πολύς δέ εἰμί ἔργον καί πολύς χρόνος ( αὐτός γάρ ὁ χοῦς εἰς ἀνακάθαρσις μυρίος ἀνήρ δύο μείς ἔργον εἰμί ) , ὥστε οὐ φθάνω ὁ ἐγχειρέω ἐπιτελέω · παραχρῆμα γάρ ὁ νόσος καί ὁ τελευτή συμπίπτω ὁ βασιλεύς , ὁ δέ ὕστερον οὐδείς φροντίζω . ἀλλά καί ὁ λοιπός ὀλιγωρέω καί κατερείπω ὁ πόλις ὁ μέν ὁ Πέρσης ὁ δέ ὁ χρόνος καί ὁ ὁ Μακεδών ὀλιγωρία περί ὁ τοιοῦτος , καί μάλα ἐπειδή ὁ Σελεύκεια ἐπί ὁ Τίγρις πλησίον ὁ Βαβυλών ἐν τριακόσιοι που στάδιον τειχίζω Σέλευκος ὁ Νικάτωρ . καί γάρ ἐκεῖνος καί ὁ μετά αὐτός ἅπας περί οὗτος σπουδάζω ὁ πόλις καί ὁ βασίλειον ἐνταῦθα μεταφέρω · καί δή καί νῦν ὁ μέν γίγνομαι Βαβυλών μέγας ὁ δέ ἐρῆμος ὁ πολύς , ὥστε ἐπί αὐτός μή ἄν ὀκνέω τις λέγω ὅς φημί τις ὁ κωμικός ἐπί ὁ Μαγαλοπολίτης ὁ ἐν Ἀρκαδία ἐρημία μέγας εἰμί ὁ Μεγάλη πόλις . διά δέ ὁ ὁ ὕλη σπάνις ἐκ φοινίκινος ξύλον ὁ οἰκοδομή συντελέω καί δοκός καί στῦλος · περί δέ ὁ στῦλος στρέφω ἐκ ὁ καλάμη σχοινίον περιτίθημι , εἶτα ἐπαλείφω χρῶμα καταγράφω , ὁ δέ θύρα ἄσφαλτος · ὑψηλός δέ καί οὗτος καί ὁ οἶκος καμαρωτός πᾶς διά ὁ ἀξυλία · ψιλός γάρ ὁ χώρα καί θαμνώδης ὁ πολύς πλήν φοῖνιξ · οὗτος δέ πολύς ἐν ὁ Βαβυλώνιος , πολύς δέ καί ἐν Σοῦσα καί ἐν ὁ παράλιος Περσίς καί ἐν ὁ Καρμανία . κέραμος δέ οὐ χράω · οὐδέ γάρ κατομβρέομαι . παραπλήσιος δέ καί ὁ ἐν Σοῦσα καί ὁ Σιτακηνή .